جامعہ نعمانیہ لاہور

جامعہ نعمانیہ لاہور اہلسنت و جماعت کی قدیم اور دینی تعلیم کی معیاری درسگاہ جس نے تحریک پاکستان میں بڑا اہم کردار ادا کیا۔
 قیام 
جامعہ نعمانیہ جو ایک دینی دار العلوم ہے یہ امام ابو حنیفہ کی نسبت نعمانیہ کہلاتا ہے، انجمن نعمانیہ نے 1887ء بمطابق 1305ھ میں بنیاد رکھی۔ یہ درسگاہ اس وقت بالمقابل ٹبی تھانہ اندرون ٹیکسالی گیٹ لاہور میں موجود ہے پہلے اس نے شہنشاہ عالمگیر کی بادشاہی مسجد لاہور میں کام شروع کیا اور پچیس سال تک شاہی مسجد کے حجرہ جات طلبہ کی رہائش گاہ ہوا کرتے تھے۔آفتاب مشائخ مفتی علیم الدین صفحہ 119 خانقاہ سلطانیہ جہلم
 جامعہ کے بانی 
اس انجمن کے بانیوں میں مولانا محرم علی چشتی، مفتی سلیم اللہ مولوی سراج الدین ڈپٹی غلام حسین خلیفہ تاج الدین شیخ چراغ دین اور مولانا نور بخش توکلی شامل ہیں۔
 خدمات 
اس کے 43ویں جلسے کی روئیدادسے معلوم ہوتاہے شعبان1349ھ/دسمبر1930ءتک اس سے چارہزاردوسوتین(4203 ) علمافارغ التحصیل ہو چکے تھے۔ امام احمدرضا اورعلمائے لاہور ،26،صدسالہ تاریخ انجمن نعمانیہ لاہور306،73 اس دار العلوم سے قابل اساتذہ کرام نے ایسے شاگر د تیار کیے جو سارے ملک میں پھیلتے گئے اور علوم دینیہ کو پھیلاتے گئے۔1911ء کو انجمن نعمانیہ نے ٹکسالی دروازے کے اندر دار العلوم نعمانیہ کی اپنی عمارت تعمیر کر کے اس میں تدریسی کام شروع کیا۔ علامہ سید احمد سعید کاظمی صاحب یہاں تدریس کرتے رہے ہیں۔مقالات کاظمی حصہ اول تعارف مصنف

 حوالہ جات 

زمرہ:اسلامی درسگاہیں
زمرہ:بریلوی مکتب فکر کے مدارس